

Ministry of Territorial Administration and Development of the Republic of Armenia



Implemented by



**Համայնքի զարգացման հեռանկարը**

****

****

****

****

****

****

****

****

****

****

****

****

## Բյուրեղավան

Բյուրեղավանը վաղը՝

* Բարեկարգ, մաքուր, կանաչապատ, գեղատեսիլ, բնակչության արժանապատիվ կեցության համար անհրաժեշտ պայմաններով բազմաբնակավայր համայնք է՝ որակյալ մասնագիտական ռեսուրսներով, զարգացած տնտեսությամբ, սոցիալական ենթակառուցվածքներով, հանգստի ու ժամանցի ժամանակակից գոտիներով։ Այն նաև ճանաչված է որպես մարզական և մանկապատանեկան մշակութային համայնք։
* Համայնքին բնորոշ են բարձր ներգաղթի տեմպը։ Զարգացած տնտեսությունը բոլոր ոլորտներում ապահովում է բնակչության բարձր կենսամակարդակը և բարեկեցիկ կյանքը։
* Բյուրեղավանի ապակու գործարանը աշխատում է ամբողջ ծավալով։ Արտադրված վերջնական արտադրանքը մրցունակ է տեղական շուկայում։ Արտադրանքի զգալի մասը արտահանվում է։
* Համայնքում գործում են քարի վերամշակման տասը և ավել արտադրամաս, որոնք համայնքից արտահանում են վերջնական արտադրանքը։
* Համայնքի տարածքում բնական աղբյուրներից դուրս եկող ջուրը ամբողջությամբ վերամշակվում է, շշալցում և վաճառվում երկրի ներսում ու արտերկրում։ Արտադրվող շշալցված ջուրը բրենդավորված է։ Բրենդը հայտնի է և մրցակցում է հայաստանյան առաջատար շշալցված ջուր արտադրող ընկերությունների բրենդների հետ։
* Համայնքում զարգացված է տեղեկատվական տեխնոլոգիաների ոլորտը։ Գործում են բազմաթիվ փոքր ձեռնարկություններ, որոնցում ներգրավված աշխատակիցների թիվը կտրուկ աճում է։
* Համայնքը առողջարարական հանգստի և տուրիզմի ամենամեծ պահանջարկ ունեցող հատվածներից է։ Երեք մեծ և մրցունակ առողջարաններում վերականգնողական հանգիստ են անցնում ինչպես տեղացի, այնպես էլ արտասահմանցի հանգստացողները։
* Համայնքի գյուղական բնակավայրերում զարգանում է էկո գյուղատնտեսությունը։ Ստացվող գյուղմթերքի մեծ մասը վերամշակվում է համայնքի ներսում վերամշակող փոքր արտադրամասերի կողմից։
* Համայնքում գործում են բազմաթիվ կրթական հաստատություններ (այդ թվում՝ նախադպրոցական) և ուսումնական կենտրոններ, որոնց հիմքում ժամանակակից կրթական տեխնոլոգիաներն են ընկած։ Մեծ ճանաչում ունի Բյուրեղավանի ժողովրդական գործիքների քոլեջը։
* Զարգացած է համայնքի մշակութային կյանքը։ Կազմակերպվում են բազմաթիվ մարզական և մանկապատանեկական միջոցառումներ, ճամբարներ։ Գործում են գերհագեցած ժամանակակից մարզադպրոց և բազմաթիվ մշակութային օջախներ։
* Համայնքը ամբողջությամբ բարեկարգ և մաքուր է: Առկա են բարեկարգ զբոսայգիներ, գործում են երեկոյան ժամանցի, արվեստի ու մշակույթի բազմաթիվ կենտրոններ։
* Համայնքի տնտեսական և սոցիալական ենթակառուցվածքները ամբողջությամբ կառուցված և վերանորոգված են։

**Նպատակներ**

**Համայնքային նախաձեռնող ակտիվ թիմի ստեղծում՝ համայնքի տեսլականի իրականացմանն ուղղված գործողությունների պլանավորման, ռազմավարության մշակման, ծրագրերի նախագծման, համայնքի ընդհանուր ճարտարապետական և կառուցվածքային լուծումների և ռեսուրսների ներգրավման նպատակով (այդ թվում՝ ֆինանսական)։**

|  |  |
| --- | --- |
| Գործողություններ | Պատասխանատու |
| Համայնքի նախաձեռնող թիմի անդամների հավաքագրում | ՏԻՄ |
| Համայնքի նախաձեռնող թիմի կարողությունների աճ, վերապատրաստում | Աջակից կառույցներ |
| Համայնքի տեսլականի իրականացմանն ուղղված ռազմավարության պլանավորում և ռեսուրսների ներգրավման ծրագրերի կազմում | Նախաձեռնող թիմ, ՏԻՄ, աջակից կառույցներ |

**Համայնքի տնտեսության ռազմավարական ոլորտներում ձեռնարկությունների կայացման և ենթակառուցվածքների արդիականացման աջակցություն։**

|  |  |
| --- | --- |
| Գործողություններ | Պատասխանատու |
| Աջակցություն Բյուրեղավանի ապակու գործարանի վերագործարկմանը | ՏԻՄ, մարզպետարան, բանկեր |
| Աջակցություն առողջարանային զբոսաշրջության կայացմանը | ՏԻՄ, մարզպետարան, աջակից կառույցներ, տեղական դերակատարներ |
| Հանքային ջրի արտադրության և նորարարական տեխնոլոգիաների ոլորտների և դրանց օժանդակող ճյուղերի զարգացմանը նպաստող ենթակառուցվածքների քանակական աճի ապահովում և որակի բարելավում | ՏԻՄ, մարզպետարան, ՏԿԶՆ, աջակից կառույցներ, տեղական դերակատարներ |

**Աջակցություն գյուղատնտեսության արդյունավետության բարձրացմանը և գյուղմթերքի վերամշակման մրցունակ արտադրամասերի հիմնմանը։**

|  |  |
| --- | --- |
| Գործողություններ | Պատասխանատու |
| Գյուղատնտեսությանն աջակից ենթակառուցվածքների արդիականացման ռազմավարության մշակում | ՏԻՄ |
| Գործողությունների և ծրագրերի վերհանում, դերաբաշխում, իրականացում | ՏԻՄ, աջակից կառույցներ, ակտիվ դերակատարներ |
| Աջակցություն համայնքում գործող սկսնակ և գործող ձեռնարկությունների կայացմանը և հզորացմանը | ՏԻՄ, մարզպետարան, աջակից կառույցներ, գործարարներ |

**Աջակցություն համայնքի մշակութային կյանքի կայացմանը**

|  |  |
| --- | --- |
| Գործողություններ | Պատասխանատու |
| Պայմանների (այդ թվում՝ շենքային) բարելավում | ՏԻՄ |
| Մարզական և մանկապատանեկական միջոցառումների պարբերաբար իրականացում | ՏԻՄ, աջակից կառույցներ, մարզպետարան |

**Համայնքի կրթական հաստատությունների ուժեղացում և մրցունակության բարձրացում։**

|  |  |
| --- | --- |
| Գործողություններ | Պատասխանատու |
| Համայնքի բոլոր բնակավայրերում նախադպրոցական կրթության կազմակերպում | ՏԻՄ |
| Կրթական տեխնոլոգիաների և շենքային պայմանների բարելավում | ՏԻՄ, մարզպետարան, աջակից կառույցներ |
| Ուսուցիչների պարբերական վերապատրաստում | Մարզպետարան, աջակից կառույցներ |

**Համայնքի մաքրությանն ու գրավչությանն ուղղված գործողությունների իրականացում, ինչպես նաև սոցիալական ենթակառուցվածքների վերանորոգում և կառուցում։**

|  |  |
| --- | --- |
| Գործողություններ | Պատասխանատու |
| Համայնքի սոցիալական ենթակառուցվածքների բարելավում | ՏԻՄ, ՏԿԶՆ |
| Կանաչ գոտիների և զբոսայգիների ընդլայնում | ՏԻՄ, ՏԿԶՆ, աջակից կառույցներ |